Articles - Pàgina 3 - Bages\nDimecres, 23.6.2021 10:15h\nLa republicana Alba Pérez, nova regidora a Navarcles\nAlba Pérez i Subirana és des d'ahir dimarts nova regidora de l'Ajuntament de Navarcles i assumeix les carteres de Serveis Econòmics, Recursos Humans, Polítiques Digitals i Infància. Pérez va prendre possessió del càrrec en el Ple celebrat ahir dimarts i substituirà a Toni Muñoz, que va renunciar a la regidoria per motius personals i professionals. La nova regidora ha manifestat el seu "orgull" per poder treballar al servei de la gent, al que pensa dedicar-hi el màxim dels seus esforços, i amb un "ferm compromís" amb la justícia social, la lluita feminista, el republicanisme i els anhels de llibertat de Catalunya. Pérez, que és actualment la presidenta de la Secció Local d'ERC a Navarcles, era la candidata número quatre de la candidatura d'Ara Navarcles-AM, un projecte transversal municipalista i integrat també per Esquerra Republicana.\nEls grups comarcals d’ERC i JuntsxCat fem públic el relleu a la presidència del Consell Comarcal del Bages que proposarem que sigui ratificat en un ple que es celebrarà el 5 de juliol. El Vicepresident i alcalde de Fonollosa, Eloi Hernàndez i Mosella, serà el candidat a rellevar l’actual Presidenta de l’ens, Estefania Torrente i Guerrero, que deixa l’acte per motius professionals. Ambdós han compartit les tasques de l’àrea de Presidència i Vicepresidència la primera meitat de legislatura. Estefania Torrente ha estat membre del Consell comarcal els darrers 6 anys, essent Consellera de l’Àrea Econòmica la passada legislatura, i assumint la responsabilitat de Presidència els darrers dos. Els grups comarcals volem agrair-li el treball, esforç, lideratge i implicació, i desitjar-li molta sort i encerts. Els grups comarcals d’ERC i JuntsxCat seguirem treballant des d'un Govern comarcal fort i cohesionat per tal de donar resposta a tots els reptes socioeconòmics, comunitaris i interns, posant la qualitat de vida de les persones al centre de les nostres polítiques i incidint en el desenvolupament del Bages com a territori d'oportunitats pel nostre país i la seva gent.\nDimarts, 1.6.2021 17:15h\nTorrent relata a Manresa com va ser víctima d'espionatge en la presentació del llibre "Pegasus"\nEl passat dijous, 27 de maig, Manresa va acollir la presentació del llibre "Pegasus" de l'expresident del Parlament i recentment nomenat conseller d'Empresa i Treball, Roger Torrent. L'acte a comptar amb l'assistència d'una vuitantena de persones que van poder escoltar les intervencions de l'autor en un acte dirigit per la periodista Pilar Goñi i acompanyat també per l'alcalde de Manresa, Marc Aloy. El llibre relata el cas d'espionatge que va patir en la seva etapa com a president del Parlament de Catalunya mitjançant el programa Pegasus, del qual només en disposa els Estats.\nTothom qui ha conegut en Joan Badia us dirà que fou una persona cordial, intel•ligent i molt treballadora. Com a mestre, a la feina o entre amics. Va ser un gran activista pel país, un gran defensor de la nostra llengua. Així ho demostren tots aquells a qui van poder aprendre català durant el franquisme, posteriorment a Òmnium i altres institucions. Deixarà una gran empremta com a professor de català per molts del alumnes de la comarca del Bages ja que va poder treballar en diversos instituts. També va ser un gran mestre entre nosaltres, a ERC. De quan a Esquerra érem pocs: des de 1991. Fou president comarcal del Bages (1993-1996) i de la Secció Local de Manresa (2000-2004), i al seu costat vam créixer a tot arreu. Exigència i compromís. La seva capacitat de treball ens astorava i, sovint, també la seva vehemència. Al cap dels anys fou escollit alcalde de Callús, el 2015, el primer alcalde d’Esquerra Republicana de Catalunya des del 1939, i va repetir el 2019 amb més bons resultats que la legislatura anterior. Va haver de deixar el càrrec per motius de salut. Des d'ERC Bages estem orgullosos d’haver tingut un alcalde que es va deixar la pell pel seu poble i la seva comarca. Sempre liderant, va transformar el municipi millorant-lo i estant al costat de tothom qui ho necessitava. Al Consell Comarcal va liderar la conselleria de Desenvolupament Comarcal i en els diversos càrrecs que va exercir al Departament d’Educació, sempre va estar disponible sent un mestre de mestres. Tots el recordarem per l’1 d’octubre de 2017 quan la Guàrdia Civil va arribar a l’escola de Callús i ell presentant-se com a alcalde, els agents el van agredir. Va ser acusat de desobediència per aquests fets que posteriorment varen ser arxivats. Des d’ERC Manresa, ERC Callús i tota la comarca del Bages en conservarem sempre un record inesborrable, i un exemple de tenacitat i generositat —i el testimoni de totes les reunions realitzades que ell recollia pacient en format d’acta per tal de fixar la memòria d’aquells temps passats.\nERC Bages organitza pel proper divendres, dia 12 de març, una taula rodona telemàtica sobre el paper dels lideratges femenins en el món de la política. L'acte, que porta per títol "Dones i lideratge en política", s'emmarca en les activitats commemoratives del Dia Internacional de les Dones organitzades per la secretaria de les Dones d'ERC Bages. La taula comptarà amb unes ponents de luxe amb l'expresidenta del Parlament de Catalunya, Carme Forcadell; la segona tinent d'alcalde i regidora de Feminismes de l'Ajuntament de Manresa, Cristina Cruz; i l'alcaldessa de Sant Salvador de Guardiola, Georgina Mercadal. Les intervencions de les ponents es clourà amb un torn obert de paraules entre les persones assistents. L'acte tindrà lloc aquest divendres, a les 7 de la tarda, mitjançant la plataforma Zoom i és obert a tothom. Per a poder participar-hi, cal enviar un correu electrònic a l'adreça [email protected] sol·licitant l'enllaç per a poder connectar-s'hi.\nDimecres, 10.2.2021 20:30h\nJunqueras i Aragonès demanen concentrar el vot independentista a ERC “per evitar un govern del 155” en un acte a Manresa\nEls republicans han apel·lat a la “mobilització per omplir les urnes aquest proper diumenge per evitar un govern del 155” durant l’acte de campanya d’Esquerra Republicana a Manresa amb la participació de la plana major del partit: Oriol Junqueras, el candidat Pere Aragonès, l’exconseller Raül Romeva, la número 2 i bagenca, Laura Vilagrà, i l’alcalde de Manresa, Marc Aloy. L’alcalde republicà de la capital del Bages, Marc Aloy, ha obert l’acte apostant per “la via àmplia, la de sumar i arribar a acords” alhora que ha cridat a la mobilització el proper 14F “amb el nou lideratge d’ERC, com ja va passar a Manresa”. Per la seva part la número 2 i bagenca Laura Vilagrà també ha fet al·lusió a la necessitat d’acumular forces i ha situat Esquerra com a “graner de nous independentistes” i l’única candidatura “capaç” de liderar un país “net de corrupció” i “al costat de la gent”. Oriol Junqueras i Raül Romeva també han pogut participat a l’acte amb poc marge de temps abans de tornar a la pressió de Lledoners per passar-hi la nit. De fet ha estat el mateix Romeva qui ha començat la seva intervenció mostrant il·lusió per poder ser a Manresa malgrat preveure de nou la revocació del tercer grau. L’exconseller ha explicat que “deuen haver entès que l’impacte que té tancar-nos a la presó durant la campanya no els convé” i afegeix que “una vegada més les decisions judicials no es prenen per criteris jurídics sinó polítics”. L’esport ha estat un dels temes que ha tractat Raül Romeva i ha remarcat el compromís de doblar el pressupost en aquest àmbit, l’alliberament de burocràcia en la gestió i rebuda de subvencions, l’assumpció de l’esport com a bé essencial i de caire transversal a tot el govern i, finalment, la corrupció 0 i la “lluita a fons” contra les irregularitats en el món esportiu. El líder dels republicans, Oriol Junqueras, s’ha referit a la polèmica generada pel candidat socialista Salvador Illa al no haver-se volgut fer la prova PCR al debat de TV3 i ha posat en dubte si “el pitjor ministre de sanitat, que va abandonar el seu lloc de responsabilitat per presentar-se a unes eleccions, va aprofitar el seu càrrec per vacunar-se com va fer la cúpula militar de l’exèrcit espanyol”.\nDijous, 11.2.2021 17:15h\nLaura Vilagrà: “Destinarem fons europeus a les PIMES i al teixit econòmic del Bages”\nEn un nou acte sectorial d’ERC Bages sobre “comerç, autònoms i economia” la número 2 de la candidatura republicana, Laura Vilagrà, ha assegurat que “al Bages tenim clarament sectors competitius on destinar-hi aquests fons: economia circular, indústria de l’automoció, al sector químic, sector sanitari o agroalimentari. Aquests sectors seran claus per aconseguir que l’economia faci un pas endavant” Esquerra Republicana del Bages ha fet un nou acte sobre “comerç, autònoms i economia” posant l’accent en l’economia bagenca i aportant propostes de present i futur per “aconseguir una economia més forta i competitiva”. En aquest nou debat sectorial hi ha participat la número 2 de la candidatura republicana, la santpedorenca Laura Vilagrà, l’alcalde de Cardona i també candidat, Ferran Estruch, el diputat al congrés dels diputats, Joan Capdevila i el Secretaria General de la Vicepresidència i d'Economia i Hisenda, Albert Castellanos. Vilagrà ha destacat “l’esforç i resistència” del sector econòmic durant aquests darrers mesos i ha explicat que “farem tot el possible per pal·liar aquesta situació excepcional derivada de la pandèmia el més aviat possible”. Alhora, la número 2 d’ERC ha destacat la “potencialitat” del Bages atès que “tenim un pla industrial, un bon anàlisi dels polígons actuals, projectes d’economia circular... però és evident que necessitem fer un pas més i poder aprofitar els fons europeus que arribaran” i ha apuntat que “al Bages tenim clarament sectors competitius on destinar-hi aquests fons: economia circular, indústria de l’automoció, al sector químic, sector sanitari o agroalimentari. Aquests sectors seran claus per aconseguir que l’economia faci una passa endavant. I volem que les PIMES tingueu accés directe a aquests fons”. L’alcalde de Cardona i també candidat, Ferran Estruch, ha explicat que “El sector industrial i el sector serveis són per la comarca i pel país un sector estratègic.\nDilluns, 1.2.2021 18:45h\nERC Bages posa en valor “haver capgirat les retallades en Salut” i aposten per augmentar la inversió en recerca i investigació\nFerran Estruch, alcalde de Cardona i número 19 de la candidatura d’ERC, Pere Joan Cardona, Doctor en Medicina i cirurgia i especialista en Microbiologia i Parasitologia i Carme Bertral, metgessa i secretària d'Atenció Sanitària i Participació al Departament de Salut, han participat de forma telemàtica en l’acte de campanya d’ERC al Bages sota el lema ‘Pandèmia, salut i recerca: present i futur’, on s’ha posat en valor la tasca d’atenció, recerca i suport que ha fet el Departament de Salut de la Generalitat durant la pandèmia en l’àmbit assistencial i d’investigació així com també haver revertit les retallades. La campanya d'Esquerra Republicana s'articula en diversos eixos. Atenent a la particular situació de la pandèmia, "la Salut" ha estat el tret de sortida de d'aquesta campanya al Bages. L’alcalde de Cardona i candidat, Ferran Estruch, ha obert l’acte explicant que “Esquerra ha de liderar Departaments com Salut o el d’Afers Socials, Treball i Famílies” ja que “per nosaltres, ocupar-nos de la salut dels nostres veïns i veïnes és un honor, així com ocupar-nos dels serveis socials, ja que és la millor manera de millorar la vida de la gent”. Alhora Estruch ha posat en valor que “des que ERC és al govern, s’han revertit les retallades que durant anys ha patit el Departament de Salut” i també ha apuntat que en l’àmbit de l’I+D+I “s’ha de seguir incrementant la inversió en recerca i investigació fins arribar al 3% del PIB”. L’acte telemàtic ha comptat amb la presència del doctor Pere Joan Cardona, qui ha valorat la corresponsabilitat com un dels aprenentatges d’aquesta crisi, és a dir, el fet de no pensar o exigir “el que pot fer el país per mi, sinó que puc fer jo pel país”. Pel que fa la inversió en recerca, Cardona “felicita” la “ràpida” i “excel·lent” reacció del Departament de Salut, posant, just una setmana després del “lock down” 4 milions d’euros a disposició de la recerca per tal que “tothom es mobilitzés al voltant d'aquesta emergència”.\nDivendres, 29.1.2021 19:30h\nEls candidats i candidates d’ERC a la Catalunya Central han fet una roda de premsa per donar inici a la campanya electoral i han reivindicat Esquerra com “l’eina més útil” per la recuperació econòmica i social de la Catalunya Central. Laura Vilagrà, candidata número 2 dels republicans, ha explicat que “venim a fer la via àmplia cap a la independència” així com “treballar per la reconstrucció econòmica i social del país”. Ferran Estruch (Bages), Alba Camps (Berguedà), Margarida Feliu (Osona) i Elsa Maestre (Moianès) han posat en valor la feina municipalista del territori i han presentat propostes de transformació per fer-lo progressar. La plaça major de Manresa ha acollit la roda de premsa dels candidats i candidates de la Catalunya Central que formen part de la llista electoral d’ERC. La santpedorenca i número 2 dels republicans, Laura Vilagrà, ha assegurat que “venim a fer la via àmplia cap a la independència” ja que “tenim el deure que sumar més suports a la independència per fer possible la República Catalana”. Vilagrà també ha explicat que “davant el context econòmic i social que tenim, derivat per la pandèmia, hem d'engegar des del minut zero una agenda transformadora, per donar oportunitats laborals a tothom, habitatge assequible i feina i salaris dignes” així com ha apuntat que “des d'un punt de vista econòmic hem d'ajudar els sectors afectats per la pandèmia i als sectors innovadors”. Vilagrà ha explicat que es superarà la pandèmia “no per la via liberal de les retallades sinó des de la justícia social, l'equitat i el progrés”. L’alcalde de Cardona i número 19 de la candidatura republicana, Ferran Estruch, ha explicat que “la candidatura d’ERC compta amb 100 candidats i candidates provinents del món local” i en aquest sentit “nosaltres també posem en valor la gran feina que s’està fent als municipis d’aquest territori, l’esforç que fan els alcaldes i alcaldesses cada dia per millorar els seus pobles i construir un futur millor” i ha assegurat que tant des del Parlament com des del Govern “seguirem treballant per transformar i fer avançar el nostre territori.


El dolor del quist d'ovari: Les Causes i cura | Ovari càncer Cervical (Catalan)\nPer: Lesley Lyon\nHi ha diverses raons pel quist a formar en els ovaris. Alguns dels quists en l'ovari serà del tipus normal i són anomenats com els quists funcionals. Aquests quists funcionals es formen en l'ovari principalment a causa de l'ovulació. L'ovulació és res més que el llançament d'ous. Es tracta un quist molt comú i desapareixerà ràpid. Aquest quist serà per un període entre un i tres mesos en l'ovari. El tractament per aquest quist pot donar fàcilment per recuperar la forma real de l'ovari, amb la comprovació regular per la variació en grandària. Si una dona no és capaç d'ovular, llavors és segur que el quist no passaran a formar el seu ovari.\nSi una dona rep la menopausa i no va tenir el seu període a intervals regulars, llavors la possibilitat de formació del quist en aquest cas és també descartat.\nLa mida de la quists en l'ovari és diferent. Per a alguns casos, serà petit i per a alguns serà gran. Alguns d'ells pot no ser conscient sobre el quist en el d'ovari. Un pot adonar-se o entendre sobre el quist en seu ovari quan se senten dolor intens en el seu ventre i la pelvis. Aquest dolor s'incorre principalment a la ruptura de quist en l'ovari o a causa de l'hemorràgia va lliscar en el quist o pot ser retorciment dels quists en l'origen del subministrament de sang.\nEls quists en els ovaris són de diversos tipus. Alguns d'ells són funcional quist, quist dermoid, quist endometrioma, adenoma quist i quists múltiples. El quist a l'ovari pot ser diagnosticat per les proves mèdiques com examen ginecològic, laparoscòpia i ultrasò pelvià. Els quists en l'ovari generalment són tractats mitjançant cirurgia, píndoles anticonceptives i esperant watchfully.\nEliminació completa del quist a l'ovari pot no ser possible, però les possibilitats per a la seva formació i el creixement pot ser controlat pel seguint algunes de les formes bàsiques com millorar la qualitat de la dieta, millorar la salut completa, controlar l'estrès crònic i exercici regular greu.\nDiverses investigacions confirmen que la formació de quists depèn principalment en l'hàbit de dieta. Es troba que aquelles dones que menja formatges i els productes de carn de boví tenen les possibilitats de formació de quists en els ovaris i viceversa és per aquelles dones que verdures de consum verd.


Durant el primer trimestre, hem estat treballant sobre el conte de "El ratolí i el lleó" i els alumnes de cicle mitjà han adaptat el text que han estat treballant. Aquí us deixem el resultat. Esperem que us agradi.\nPublicat per SOM ESPECIALS a 8:15\nTots els nens i les nenes de l'aula d'educació especial s'han inventat un drac. Aquí us deixem les seves descripcions i els seus dibuixos. Esperem que us agradin!!!!\nPublicat per SOM ESPECIALS a 13:19


ITWorldEdu 2015, el catalitzador educatiu\nEscrit per Ramon Marti en 2015-05-22T08:51:00Z\nL’ITWorldEdu, el principal esdeveniment sobre tecnologies de l’educació a Catalunya i un important referent internacional al sector, engega motors de cara a la seva propera 7a edició els pròxims dies 25 i 26 de febrer. Sota el títol “Aprenent amb la tecnologia”, el congrés ja ha obert el seu call for papers a aquells membres de la comunitat educativa i de les empreses del sector TIC que vulguin compartir coneixement i experiències innovadores en EdTech. Enguany la trobada es presenta, en paraules dels seus organitzadors, com “una clara aposta perquè l’escola sigui protagonista de l’esdeveniment i les empreses, impulsores del canvi”.\nAixí doncs, ITWorldEdu reafirma més que mai el seu paper de connector i generador d’oportunitats en l’àmbit educatiu per tal de teixir aliances que permetin innovar tant en metodologies com en tecnologies educatives. A partir del call for papers, que finalitzarà el pròxim 15 de gener, se seleccionaran les experiències més innovadores en aplicació de metodologies amb suport de les TIC i, de forma molt destacada, la introducció de la programació i la robòtica a l’escola. Tots els projectes presentats seran avaluats per un Comité Científic del qual forma part Ramon Martí, expert en TICs educatives d’UPCnet en representació del Clúster Edutech.\nUn any més, UPCnet tornarà a tenir una presència com a actor destacat en aquest fòrum de referència, com ja ho havia fet en anteriors edicions. Renovem així el nostre compromís d’innovació contínua amb el sector educatiu per tal de contribuir a crear noves i millors experiències d’aprenenatge, tot fomentant l’adquisició de competències digitals.


Retiren l’adhesiu que senyalava Calella com a municipi de la República Catalana | Ràdio Calella Televisió\nPoques hores després de l’acció que ha fet, aquesta passada nit, el Comitè de Defensa de la República del Maresme en diversos municipis de la comarca. S’havia aprofitat el cartell de municipi adherit a l’AMI (Associació de Municipis per la Independència) per col·locar-hi un adhesiu al damunt per presentar Calella com a població de la República Catalana. Aquest està ubicat just davant de la caserna de la Guàrdia Civil.\nCalella, com Malgrat de Mar, Santa Susanna, Palafolls o Arenys de Mar, i així fins a un total d’onze poblacions del Maresme, s’havien llevat aquest matí amb un cartell que les identifica com a territori de la República Catalana. Amb aquesta acció simbòlica el CDR Maresme exigeix la materialització del resultat de l’1 d’octubre “sense més dilacions”. En un comunicat que s’ha fet públic aquest matí, el col·lectiu es reafirma en la seva voluntat de treballar amb determinació i des de la no-violència per a la República.\nPerò poques hores ha durat el cartell a Calella. A mig matí ja s’havia retirat. Recordem que la senyal de l’AMI que s’havia utilitzat està al final del vial de sortida de l’autopista del Maresme.\nAquesta és la piulada que el CDR Maresme ha fet per deixar constància de l’acció feta per exigir la implementació de la República Catalana.\nAvui les viles del #Maresme s'han llevat sent Municipis de la República catalana! ?#Bondia#ElPoderDelPoble#oRepúblicaoRepública #SomRepública #RepublicaCatalana pic.twitter.com/YNBB1Ob0VY\n— DijousRepubliCAT ? (@DjRepubliCAT) 21 de febrer de 2018\nSegüent La calellenca Núria Cussó (CN Mataró) guanya el Campionat de Catalunya de Natació adaptada per equips\nAnterior Bàsquet: El CB Calella FMV perd en un nefast últim minut


Protegeix-te del sol de forma segura | Farmàcia Queralt (Alcarràs)\nProtegeix-te del sol de forma segura\nPosted on 13/06/2018 by fqueralt\nBenvingudes al nostre bloc,\nJa sabem que arriba l’estiu i com sempre us recomanem que s’ha d’utilitzar protector solar per evitar futures malalties en la pell.\nEl protector solar és un de tants productes que cada any s’ha de renovar, perquè perden l’eficàcia d’un any per l’altre.\nComprar el vostre protector a la farmàcia us ofereix unes garanties extres, no jugueu amb la salut de la vostra pell i utilitzeu un protector solar de qualitat.\nEls protectors de farmàcia a més de la protecció a les radiacions UV ens ofereixen una cura extra a la nostra pell aportant antioxidants i altres tipus de filtres. Estem a l’última en novetats i investigacions per la qual cosa els nostres productes ofereixen una garantia extra.\nDisposem de diferents presentacions i factors de protecció, perquè tota la família estigueu protegits.\nCom protegir-se del sol de forma segura:\nPer començar mitja hora abans de l’exposició aplicar-se per tot el cos la protecció solar.\nTenir en compte zones com les orelles, peus i mans.\nRepetir l’aplicació sobretot si ens banyem.\nProtegir-se sota un para-sol sempre que es pugui.\nEvitar les hores centrals del sol.\nUtilitzar complements alimentaris per l’exposició solar. Si el que es busca és aconseguir un bon bronzejat, hi ha complements específics per això, que afavoreixen el bronzejat, el mantenen i cuiden la pell, evitant l’envelliment prematur.\nProtegir les cicatrius i taques per evitar que empitjorin. Existeixen protectors solars perfectes per aquestes petites zones.\nBeure aigua, s’ha de mantenir una bona hidratació diària.\nSi teniu qualsevol dubte sobre quin és el millor protector solar per a vosaltres, us podem assessorar encantades.\nEsperem que seguiu els nostres consells sobre la protecció solar, i que passeu un bon estiu!\nGràcies per llegir-nos i fins al proper post amigues.\nThis entry was tagged estiu, hidratació, protecció solar, raciacions UV. Bookmark the permalink.\n← Els millors tractaments per la caiguda que pots trobar en la nostra Farmàcia\nCom evitar les infeccions de pell aquest estiu →


La col·laboració entre la iniciativa pública i comunitària buscar oferir connexió de forma lliure als ciutadans de Barcelona\nLes antenes de Guifi.net les instal·len voluntaris Guifi.net\nBarcelona — 22 de febrero de 2016 12:34h\nEl comissionat per l'economia social i cooperativa de l'Ajuntament de Barcelona i la fundació Guifi.net estudien crear una línia de col·laboració per millorar el servei d'accés a la xarxa a la ciutadania de la ciutat.\nFonts de les dues entitats han explicat a aquest mitjà l'existència de la voluntat de posar en marxa la col·laboració. La primera reunió formal en aquest procés s'ha previst pel dia 29 de febrer. Abans ja s'han produït acostaments i accions puntuals. Un exemple és que, com a conseqüència de l'inici del Mobile World Congress, l'Ajuntament, a través de Barcelona Activa, ha assignat a Guifi.net una de les ponències a les quals té dret en el congrés.\nIntents de fer coses conjuntament s'havien produït en anteriors mandats municipals, però aquest sembla el més ambiciós per la predisposició de les dues parts, segons s'ha pogut constatar.\nA l'Ajuntament de Barcelona són molt cauts a l'hora de parlar del projecte. Fonts del comissionat per l'Economia Social i Solidària parlen de dos aspectes previs. Un és el tècnic. L'Institut Municipal d'Informàtica tindria molt a veure en aquest punt. El segon aspecte és el jurídic. Sobre això caldria trobar l'encaix entre l'economia pública, que representa l'Ajuntament i l'economia comunitària, de Guifi.net, per fer-ho compatible amb la normativa del sector de les telecomunicacions. Des de Guifi.net no es té cap dubte que aquesta col·laboració, no només és perfectament possible amb la normativa vigent, sinó que, a més a més, tota la normativa que va arribant des d'Europa cada vegada més obliga a anar cap aquesta direcció. D'aquestes dues condicions se'n derivaria l'acció posterior.\nGuifi.net és una organització que va néixer a la comarca d'Osona. Es defineix com a projecte ciutadà per a la construcció d'una xarxa de telecomunicacions, oberta, lliure i neutral, la qual es vertebra a partir de la contribució dels segments de xarxa que cada participant fa per arribar allà a on la xarxa ja és present.\nLa xarxa es va iniciar a Osona l'any 2004. Diverses persones van acordar intercomunicar-se a través de la creació de nodes entre les localitats de Vic, Gurb, Santa Eugènia i de Berga i Calldetenes. Des d'aquell moment l'experiència no ha parat de créixer. Ara hi ha actius més de 37.000 nodes, o el que és el mateix, més de 37.000 famílies utilitzen aquesta xarxa. Guifi.net està també oberta a empreses i institucions públiques. És més, l'entitat supera també l'àmbit català. Hi ha experiències en què grups de persones han decidit instal·lar xarxa en llocs com Sevilla o Castelló, al País Valencià. En aquests casos des de Catalunya s'afirma que "s'han fet seu Guifi.net".\nRoger Baig, treballador de la fundació que gestiona Guifi.net explica que a Barcelona, "la nostra presència permet cobrir tot el territori de la ciutat mitjançant antenes que s'instal·len a les taulades, en uns llocs amb més profunditat que altra". Però el que voldria fer aquesta entitat que ha rebut premis de la Unió Europea pel seu model de negoci, seria accedir també a la transmissió de dades amb fibra òptica. Per fer-ho tenen experiència en altres administracions públiques que davant la falta de cobertura de tot o part del seu terme municipal han arribat a acords amb la fundació.\n"Per poder fer això cal que ens posem d'acord", diu Baig. I posa com a exemple el fet que si un consistori, com el de Barcelona decideix que qualsevol obra en la via pública que impliqui obrir rases hagi d'incorporar un aprofitament per desplegar xarxa de fibra òptica, s'avançaria molt en la connectivitat. Segons l'experiència dels tècnics de Guifi.net, la part més costosa del desplegament de la fibra és l'obra a peu de carrer. "La fibra física no suposa ni un 1% del cost", diu.\nEl futur de les xarxes obertes, expressen a Guifi.net, és la transmissió de veu i dades per fibra òptica. "El wifi és la palla i la fibra és l'or" diu Baig. I precisament perquè hi ha molts diners a guanyar hi ha, afirmen, molta pressió perquè el negoci quedi en mans de les quatre grans operadores. "En matèria de telecomunicacions per fibra, Barcelona és una mina de platí", assegura Baig.\nUna idea que expressen des de Guifi.net i que és vista també amb simpatia des de l'ajuntament barceloní seria connectar les xarxes telemàtiques que ambdues entitats tenen a la ciutat i que de moment s'estan desplegant en paral·lel. "És un malbaratament que ningú s'hauria de permetre", diu Baig.\nL'Ajuntament de Barcelona va posar en marxa l'any 2007 una xarxa wifi pública per a permetre la connexió a Internet dels ciutadans, bàsicament des dels centres cívics i llocs com a biblioteques. A més, va crear la xarxa Barcelona Wifi, que utilitzant edificis públics i altres equipaments municipals, com estacions de metro, permeten connectar-se, per exemple des dels seus telèfons. Ara bé, aquest experiment no va arribar al seu zenit perquè les operadores privades van recórrer i la Comissió del Mercat de Telecomunicacions va decidir que es reduís tant la capacitat com les possibilitats de la xarxa. Baig és dràstic en judicar l'operació: "Crec que es va posar en marxa perquè fallés", diu.\nSi l'Ajuntament s'acull a la prudència per no avançar esdeveniments més enllà de la seva voluntat de col·laborar en l'extensió de les altres economies, Guifi.net aprofita per desmitificar imatges interessades que es puguin transmetre a l'opinió pública sobre la seva experiència. "Som una entitat del que es coneix com Economia del Comú. Això vol dir que creem xarxa, fem arribar el senyal a la porta de les cases, però a partir d'aquí és el ciutadà qui acaba la instal·lació".\nAl mateix temps l'existència de l'entitat ha fet que empreses i institucions públiques la facin servir i també creïn negocis al seu voltant. Tot plegat genera negoci local i experiència tècnica. Perquè tot i basar-se en voluntaris, des de la xarxa s'han estipulat per a les empreses unes aportacions que permeten el manteniment de l'estructura i fer inversions. Tot gestionat a partir d'unes normes de governança creades per fer que tot plegat funcioni.\nA banda de l'accés a Internet, la xarxa Guifi.net permet, per exemple, unir les xarxes de les diferents seus. Desplegar serveis de videovigilància adreçats a pagesos perquè així controlin des de casa els seus camps. També fa possible la gestió remota de centres de producció o fer còpies de seguretat de dades d'empreses o companyies familiars. Un altre exemple d'ús ciutadà és una emissora de Ràdio de l'Hospitalet amb diferents canals de música amb llicència copyleft que usen comerços per a tenir fil musical.\nEn l'àmbit municipal o supramunicipal es donen casos com el de l'Ajuntament d'Avinyonet on la banda ampla no arribava a molts ciutadans i on l'Ajuntament usa ara la xarxa de Guifi.net per fer arribar Internet amb la màxima qualitat a tots els veïns, connectar les seves seus i oferir Internet als espais públics, com la biblioteca i el poliesportiu.\nUn altre projecte que es tira endavant és el desplegament de fibra òptica que es fa a diversos municipis de la comarca d'Osona. La característica és que l'operació es fa en forma de comuns. Això vol dir que les instal·lacions queden en propietat dels promotors o també com a donació a la Fundació (opció majoritària). Aquesta xarxa és utilitzada per proveïdors de proximitat de la zona per fer arribar als usuaris tot un ventall de serveis de nova generació.\nPotser amb aquesta mateixa intenció des de l'Ajuntament de Barcelona es voldria ampliar l'experiència que en pugui sorgir de la col·laboració amb la fundació, amb altres entitats de l'Economia Social i Solidària com Som Connexió - Eticom, tot i que admeten que "això està encara verd".\n22 de febrero de 2016 - 12:34 h


#AranyaAlbaida: Nou any, nous projectes.\nNou any, nous projectes.\nL'Aranya prepara per a aquest 2014 nous projectes com la participació en el Certamen Internacional de Bandes de Música "Ciutat de València".\nDesprés d'haver passat un 2013 amb la celebració del 90é Aniversari carregat de grans esdeveniments, el 2014 pot convertir-se per a l'Aranya en un any plé d'activitats i de satisfaccions. Un dels projectes més importants que vol portar endavant la Unió Musical d'Albaida l'Aranya és participar en el Certamen Internacional de Bandes de Música "Ciutat de València". Tot i encara no saber si l'Aranya serà seleccionada en aquest certamen (el sorteig es farà el proper 5 de febrer) la banda ja treballa en les obres d'aquest prestigiós certamen que se celebrarà al mes de juliol.\nDe no ser partíceps del CIBM "Ciutat de València", l'Aranya posarà tots els seus esforços per participar en el XXIX Certamen de Música Festera d'Elda on el músic i amic de la societat, Mario Roig, ha estat elegit compositor de l'obra obligada per a aquest prestigiós certamen de música festera.\nCal destacar, que entre aquests grans projectes, l'Aranya continuarà oferint concerts a Albaida al llarg de l'any, així com intercanvis musicals amb altres societats musical d'arreu del País Valencià.\nFinalment, es posarà en marxa l'edició en DVD del documental "Sentiment Aranya" que va ser projectat el 21 de desembre de l'any passat i per a tots aquells que no pogueren assistir es farà una altra projecció prevista per al mes de març.


Salut Dental Barcelona et dona la benvinguda\nA Salut Dental Barcelona ens hem especialitzat en el tractament dels problemes funcionals de la boca que afecten la seva activitat donant signes i símptomes per tot el cos\nRecupera las ganes de somriure\nA Salut Dental Barcelona entenem l’Odontologia de la Salut com un mitjà per millorar la qualitat física i emocional dels nostres pacients des d'un enfocament integral de les patologies funcionals del sistema masticatori.\nLa nostra raó d'ésser, els valors i els principis que seguim es resumeixen en una atenció odontològica personalitzada per als nostres pacients.\nDesprés d'una àmplia formació nacional i internacional ens hem capacitat en tractaments preventius i terapèutics que complementen altres tractaments tan comuns com treure un dolor de dent, substituir peces absents o corregir les dents desaliniades. Aquests tractaments que ofereixen una satisfacció immediata al pacient podrien estar corregint només la conseqüència d'un problema funcional i no estarien tractant l'origen real. Els problemes funcionals poden evolucionar a un desequilibri estomatognàtic i produir alteracions en l'organisme que no se solen atribuir a la boca.\nDescobreix com a Salut Dental Barcelona la teva visita al dentista serà diferent al que ha estat fins ara i tot el que l'Odontologia Funcional pot fer per tú.\nNúm. Col•legiat COEC 4371\nLlicenciat en Odontologia. Universitat de Barcelona (UB)\nPostgrau en Implantologia Oral. Universitat de Califòrnia-Los Angeles (UCLA)\nFormació en Rehabilitació Neuro-Oclusal (RNO) per al tractament de l'ATM i del CAT\nFormació avançada en el Protocol HBTC-RFA\nMembre de la Societat Espanyola d'Implants (SEI), de la Societat Espanyola de Pròtesi Estomatològica (SEPES) i de la Societat Espanyola de la Malaltia de l'Evolució de l'Aparell Masticatori Humà (SEDEAM)


Encetem la campanya “Beques menjador, cap nen sense dinar al cole” a la FirAnoia – Penya Blaugrana D'Igualada\nPublicat a 23 setembre 2013 per Penya Blaugrana dIgualada\nLa Penya Blaugrana d’Igualada realitzarà a Igualada una campanya de recollida de fons per a beques menjador escolars. Tot l’import que es reculli en aquesta campanya revertirà en la seva totalitat a la nostra ciutat.\nFruit d’un acord de col·laboració entre la FundacióFCB i Creu Roja es treballa en aquest programa de les “Beques menjador” amb l’objectiu de donar cobertura econòmica a la quota de menjador pels alumnes d’educació infantil i primària (de P3 a 6è de primària) de tot Catalunya en risc d’exclusió social.\nL’objectiu del programa és l’assignació d’ajudes directes per al pagament de quotes menjador, facilitar l’accés a una alimentació sana i de qualitat, garantir l’oportunitat d’accés als serveis escolars de menjador i evitar així la discriminació entre infants per raons econòmiques i finalment fomentar els hàbits d’alimentació saludable.\nAixí doncs, la nostra ciutat forma part del pla pilot d’aquesta campanya que té l’objectiu de recaptar la màxima quantitat econòmica possible per tal d’ajudar a pal·liar les necessitar nutricionals entre els infants de la nostra ciutat que ho necessitin.\nPer tal de fer la màxima difusió de la campanya i disposar de forces punts de recollida, comptem amb la col·laboració d’Igualada Comerç i Fira d’Igualada. Els punts de recollida de les aportacions econòmiques seran els establiments comercials vinculats a Igualada Comerç i també diferents bars i restaurants de la nostra ciutat.\nLa campanya s’iniciarà el proper dissabte dia 28 de setembre coincidint amb la fira multisectorial FirAnoia i finalitzarà el dissabte 9 de novembre amb la segona edició de la Festa del Vi.\nEn ambdues cites firals hi hauran diverses guardioles gegants de la campanya. A FirAnoia la Penya Blaugrana d’Igualada tindrem un punt de recollida d’aportacions al nostre estand ubicat a la plaça del Pilar i també a l’estand d’informació de Fira d’Igualada a la plaça de Cal Font.\nLa presentació pública de la campanya a Igualada es realitzarà el proper dissabte dia 28 de setembre a les 13h, a l’estand d’informació de Fira d’Igualada ubicat a Cal Font, amb representants del FCB, la FundacióFCB, Creu Roja, Igualada Comerç i Fira d’Igualada.\nIniciem temporada, som-hi!


Primera jornada de la Catosfera | Observatori de ciberpolítica\nPrimera jornada de la Catosfera\nPublicat el January 26, 2008 — 6 Comments ↓\nJa ha començat la Catosfera, la primera Jornada de bloguers catalans… o la primera jornada de bloguers en català?. Aquesta va ser la primera de les polèmiques, i sempre he cregut que això és un debat mort. Primer de tot… un bloguer que faci com jo (que majoritariament escriu en castellà però hi té el blog configurat en català i de tant en tant hi escriu en aquest idioma) no és catosfèric?. Sembla una mica el debat de si els escriptors catalans en llengua castellana són literatura catalana o no. Tot es tracta de definició. Si la catosfera és l’espai dels blogs que parlen des de la realitat catalana això inclou els bloguers que ho fem majoritariament en castellà, però no els valencians que ho facin en català. Si la catosfera és un espai lingüístic a la blogosfera llavors jo només hi soc temporalment.\nRealment per a mí hi és un debat una mica fictici. Un blog que parli de política catalana a fons, o que parli de la viabilitat de la independència de Catalunya dins del marc de l’actual constitució, o que fomenta una xarxa territorial a Catalunya (com hortaguinardo.org) és tot ell catosfèric en el sentit de “país”. L’idioma és lo de menys… Perquè és absurd que el meu blog se’l clasifiqui a dins de la catosfera un 20% del temps i a dins de la hispanosfera el 80%. Si no sabem conviure amb el bilingüisme individual ni als blogs llavors es que estem donant peu als arguments demagògics de “Ciudadanos”. Seria com clasificar els ciutadans de Catalunya per la seva llengua vehicular… i voler deixar fora d’un “espai comunicatiu” a un conjunt de persones perquè ho fan en una altre llengua.\nEl meu espai comunicatiu en una part important és Catalunya i la catosfera, en una altre Espanya i la hispanosfera. Alguns cops, la catosfera política coincideix amb la catosfera lingüística, però en molts cops no… Parlaré de política catalana en castellà… o parlaré de la realitat catalana en castellà.\nBé, aquest és un debat que no s’ha iniciat molt a la CATOSFERA encara que un bloguer ho ha comentat a la taula de presentació on Marc Vidal i César Calderón hi eren. El César, com sempre genial… la imatge del post se la dedico a ell, li ha faltat dibuixar el nou bloguer “francotirador de base”. El Marc, un bon anfintrió.\nEntre els molts amics que he vist a la catosfera hi eren el Donaire, Carlos Guadian, Xavier Peytibi, l’Ariadna, Joan Ramón i molts altres… I alguns que encara no havia conegut personalment, però que hi havia llegit més d’un cop i coneixia de les seves activitats: en Rubén Novoa, en Eduard Díaz i molts d’altres.\nDemà em toca parlar… i el Canal UGT intentarà emetre la catosfera en directe… a veure si ens sortim.\nSegona i tercera jornades a la Catosfera\nCatosfera, catalanisme i empoderament ciutadà\nCarme Chacón 2.0\nAquesta entrada ha estat publicada a Ciberpolítica amb els tags catosfera, granollers per Jose A. Rodríguez. Bookmark the permalink.\n6 comentaris a “Primera jornada de la Catosfera”\nCésar Calderón el January 26, 2008 at 2:53 am ha comentat:\nMañana te toca a ti, no me lo pierdo.\nCarmen Sánchez Carazo el January 26, 2008 at 8:17 am ha comentat:\nFelicidades, es un gran trabajo el que se realiza. Os sigo por el blog y con el corazón :-)\nOtra cosa, muchos blogs luchamos por hacer justicia a Enaitz Iriondo, podías sacar un comunicado o una notita\nEduard el January 27, 2008 at 9:09 pm ha comentat:\nFinalment després dels tres dies de Catosfera, la valoració és excel·lent, crec sincerament que el Marc i l’equip que ha col·laborat amb ell juntament amb la qualitat de tots el ponents que vareu participar en les taules, li heu donat un nivell molt alt. T’he inclós en el meu blogroll (blocs que legeixo).\nRubèn Novoa el January 30, 2008 at 5:17 am ha comentat:\nFelicitats per l’stream crack


Presentació 'El patrimonio inmaterial: valores culturales y espirituales. Manual para su incorporación en las áreas protegidas' · Silene\nPresentació ‘El patrimonio inmaterial: valores culturales y espirituales. Manual para su incorporación en las áreas protegidas’\nBarcelona i Santa Cruz de TenerifeSetembre 2012\nDesprés d’un any i mig de treball, la Fundación Fernando González Bernáldez ha publicat la guía Patrimonio inmaterial: valores culturales y espirituales. Manual para su incorporación en las áreas protegidas un projecte promogut per l’Associació Silene, en col·laboració amb l’Oficina Tècnica d’Europarc-Espanya, que ha comptat amb el suport de la Fundació CatalunyaCaixa i el Cabildo de Tenerife.\nL’obra és dedicada a la memòria de Jordi Falgarona Bosch (1960–2010), primer president de l’Associació Silene i entusiasta impulsor del patrimoni immaterial als espais naturals protegits.\nAquest mes de setembre s’han fet dues presentacions públiques del manual; el dia 7 a Santa Cruz de Tenerife (Illes Canàries) i el dia 20 a Barcelona. A la presentació feta a la seu del Cabildo Insular de Tenerife, van intervenir-hi Guadalupe Mora, consellera de Medi Ambient, Sostenibilitat Territorial i Aigües del Cabildo; Cristóbal Rodríguez, director del Parc rural d’Anaga i membre de la Junta d’Europarc-Espanya, i Alberto de Armas i Josep M. Mallarach, coautors del llibre. A la presentació feta a La Pedrera, seu de l’Obra Social de CatalunyaCaixa, van intervenir-hi Miquel Rafa, director de l’Àrea de Territori i Medi Ambient de CatalunyaCaixa, Marta Subirà, directora general de Polítiques Ambientals de la Generalitat de Catalunya, Carles Castell, membre de la Junta d’Europarc-Espanya, Marta Múgica, coordinadora de l’Oficina Tècnica d’Europarc-Espanya i Josep M. Mallarach, coordinador del projecte i coautor del llibre.\nEducació ambiental·Espais naturals protegits·Patrimoni·Valors culturals·Valors espirituals


El rei Felip demana perdó La República\nLa corona fou heretada d’un dictador responsable també d’un genocidi. No és una qüestió opinable. La historiografia moderna no en té cap dubte del caràcter genocida del règim franquista.\nEl rei Felip, el dels belgues, acaba de disculpar-se com a màxim representant de la corona per les atrocitats comeses en l’Estat Lliure del Congo pel seu avantpassat el rei Leopold II. Entre 1884 i 1908 el monarca va convertir aquell país 70 vegades més gran que el seu en una propietat personal. Mitjançant un exèrcit privat va esclavitzar la població a fi d’extraure’n el màxim de cautxú i ivori. En els llogarets on no es satisfeien les quantitats exigides es tallava les mans dels xiquets i de les dones per terroritzar la població i augmentar-ne la productivitat. Segrestos, incendis d’aldees, l’ús de càstigs severíssims corporals, tot valia per desagnar el territori i enriquir el tirà.\nA la última, l’assassinat sistemàtic i les malalties importades pels colons van provocar que en poc més de dues dècades moriren deu dels vint milions d’habitants d’aquell extensíssim territori.\nTot i que la paraula perdó nom pareix en la missiva real de manera explícita no cal ser molt llest per entendre el sentit de la mateixa: “Es van cometre”, ha afirmat, “actes de violència i crueltat que encara pesen en la nostra memòria col·lectiva (…) Voldria expressar el meu més profund pesar per aquestes ferides del passat, el dolor per les quals es revifa avui per la discriminació encara massa present en les nostres societats”.\nEl seixanta aniversari de la independència del país africà unit als atacs contra les estàtues del sanguinari Leopold desfermades per l’incident George Floyd ha estat el que ha provocat el gest de Felip Leopold Lluís Maria de Bèlgica. Els belgues n’estan farts que la monarquia es tape el nas davant d’un passat d’atrocitats com aquest, que a les places i els carrers del país continuen havent estàtues del genocida real. I Felip ha actuat, segurament sense massa ganes, amb sentit polític, sabedor que el malestar en vertader país democràtic no es pot contenir mirant la lluna. No és massa el què ha fet tot i que no està malament per venir d’un rei.\nD’altra banda, no cal dir que entre això i el ‘lo siento mucho me equivocado’ del caça elefants o els silencis quan no els sermons i les xerrameques del seu fill se’n va un pam.\nFet i fet, el rei Felip VI de Borbó té moltes coses per les quals hauria de demanar perdó i no només pel saqueig sistemàtic del seu pare del que ara sabem se n’ha beneficiat. Fins i tot els més idiotes saben que tan el seu pare com ell han ocupat un tron la legitimitat del qual és més que qüestionable. La corona fou heretada d’un dictador responsable també d’un genocidi. No és una qüestió opinable. La historiografia moderna no en té cap dubte del caràcter genocida del règim franquista.\nFa uns mesos l’historiador Carlos Hernández va publicar el llibre Los campos de concentración de Franco (Ediciones B). Es tracta d’un estudi sistemàtic. El règim va arribar a muntar fins a 296 camps de concentració per tot l’Estat. El País Valencià va encapçalar el rànquing. El camp d’Albatera, al Baix Segura, està considerat com un autèntic experiment dels camps nazis. Segons l’historiador, aquests camps es van convertir en autèntics camps d’extermini. L’objectiu de Franco i els seus confrares no era cap altre que l’eliminació sistemàtica dels seus enemics, dels enemics de l’Espanya cristiana, conservadora i monàrquica.\nUn altre historiador, el gallec Antonio Miguez Macho, seguint el model de G.H. Stanton determina de manera clara aquest caràcter genocida del padrí de la corona espanyola. I recorda que la darrera etapa de tot genocidi és la negació del mateix i la culpabilització de les mateixes víctimes. És el que ha fet l’Estat espanyol, negar el genocidi. I la mateixa dreta, la teòricament dreta democràtica, i la jerarquia eclesiàstica amb seu a Madrid. El negacionisme ha triomfat com a discurs seminal de la democràcia espanyola, diu Miguez, que es pregunta si la societat espanyola n’està preparada per assumir aquest fet.\nDes dels Països Catalans, des de segles sotmesos a una mena de lent aniquilament cultural i lingüístic, a l’espoli sistemàtic, la resposta és molt clara.\nEl darrer discurs que recordem els catalans de Felip VI no té a veure ni amb el genocidi en el Congo, ni amb el penediment per anys de lladrocini comesos des de la seua Casa Real, ni amb els bons desitjos pensats per a la nit de Nadal dels que encara tenen una certa possibilitat de sobreviure en el país de les desigualtats per excel·lència. Tampoc, és clar, per haver-se referit al genocidi comès per Franco.\nEl darrer discurs que recordem és un discurs amenaçador fet a l’ombra de Carles III, el borbó que va voler castellanitzar les elits catalanes i sotmetre el país a la uniformitat espanyola. Va ser un discurs pensat per terroritzar els dissidents. Un discurs en què com a cap de l’Estat i de l’exèrcit va arrogar-se tot el poder ni encara que fos només per uns minuts. I ho va fer, prou que ho sabem, emparat per una Constitució també heretada, redactada sota l’atenta mirada de tot l’engranatge de l’Estat franquista. Quina rei amb més vista!.\nAixí les coses, Felip VI, rei dels espanyols, demanar perdó? Perdó per haver fet què? Quan? Això, ni en l’exili…


Diverses escoles de la Garrotxa participaran en una nadala aquest divendres, com a tret de sortida del Festival Veus – elgarrotxi.cat\nDiverses escoles de la Garrotxa participaran en una nadala aquest divendres, com a tret de sortida del Festival Veus\nUn any més es convoca les escoles d’educació Primària: Malagrida, Sant Roc, Escola Pia, Pla de Dalt, Petit Plançó i Verntallat a participar en la cantada de Nadal en col·laboració amb l’Escola Municipal de Música Xavier Montsalvatge d’Olot. Albert Carbonell, professor de l’escola, compondrà, com l’any passat, una nadala especial per a aquest dia que cantaran tots els alumnes que hi vulguin participar.\nL’artista barcelonina Elena Gadel, acompanyarà els nens que participaran en la primera nadala com a veu solista. Gadel és una artista completa que ha treballat per a la televisió i el teatre. El seu estil a cavall entre el pop i el flamenc i la seva veu particular han fet que es consolidi la seva carrera com a cantant. Elena Gadel va ser descoberta el 2002, durant la seva participació en la segona edició del programa de televisió Operación Triunfo.\nAquest acte donarà el tret de sortida de la quarta edició del Festival Veus. L’objectiu és gaudir fent música plegats i participar d’un acte musical de gran format. Alhora és una bona forma de conèixer i participar del Festival Veus d’Olot. L’acte tindrà lloc el divendres 6 de desembre a les 6 de la tarda al Firal Petit d’Olot.\nInfo i foto: Festival Veus\nBona acullida de la donació de sang de les Preses\nEs fan millores i netegen el refugi Emília Triadú a tocar de l’ermita de Santa Magdalena del Mont


El bisbe de Solsona (Lleida), Xavier Novell, vol evitar la celebració d'actes laics com concerts i representacions teatrals en temples de la seva diòcesi, i per això ha fixat uns criteris que ajudin els rectors que vulguin restringir aquells actes extralitúrgicos inadequats, que ha publicat a la web del Bisbat.\n"Un servidor s'ha fet un fart de veure el que no toca en moltes de les nostres esglésies", assegura el bisbe en la glossa dominical del 30 d'abril, segons ha publicat aquest dimarts el diari 'Segre'.\nNovell recorda que fa anys que es van obrir els temples a concerts de música ia altres actes culturals: "Si a l'inici es feien concerts de música religiosa, progressivament es van incorporar composicions profanes i, més puntualment, representacions, festes, xerrades i fins actes sectaris" .\nPer aclarir la seva proposta, la glossa fa referència al document 'Criteris per a l'ús de les esglésies i capelles per a actes extralitúrgicos' de febrer, en què fixa quatre situacions en què es poden celebrar actes en esglésies de la seva diòcesi.\n"Poden tenir lloc a les esglésies concerts i altres actes culturals sempre que el contingut i la finalitat dels quals sigui la pregària, l'evangelització, la caritat i el diàleg de la fe i la cultura", estableix el primer criteri.\nEl segon i el tercer criteris van dirigits a no permetre en els temples actes religiosos no cristians i actes interreligiosos, i el quart assenyala que en esglésies propietat d'entitats civils o cedides en què hi hagi un culte més o menys habitual, es vetaran "actes obertament contraris a la santedat del lloc ".


# Ref. ITC30\nSituada en una de les millors zones de l'Escala s'ha construït aquesta vila de disseny amb vistes panoràmiques a tota la Badia.\nLa casa està distribuïda en dues plantes, en planta baixa: garatge, safareig, tres dormitoris (un en suite), sala d'aigües amb jacuzzi amb vistes a la piscina i dutxa tipus sauna. A la planta pis se situa el gran saló amb immillorables vistes, una gran cuina, de disseny, totalment equipada. El quart dormitori en suite i terrasses.\nVingui a visitar-la, li va encantar !!


El València Basket s'estrena en l'Eurolliga a la Fonteta amb públic - À Punt\nEl València Basket s'estrena en l'Eurolliga a la Fonteta amb públic\nL'equip taronja rep l'Asvel Villeurbanne, a qui va guanyar fa dues setmanes en un torneig de pretemporada.\nL'aler del València Basket, Nikola Kalinić, en una jugada amb l'extaronja Antoine Diot durant l'amistós disputat a la Fonteta / @valenciabasket\nEl València Basket s'estrena aquest dijous en l'Eurolliga contra l'Asvel Villeurbanne a la Fonteta i, a diferència de l'ACB, sí que es permet la presència de públic, encara que amb un aforament reduït a 400 espectadors. Serà el primer partit oficial amb afició a les graderies des que es va declarar la pandèmia fa set mesos.\nL'equip dirigit per Jaume Ponsarnau té l'objectiu d'acabar entre els huit primers la fase regular i per davant de l'Alba Berlín per a poder repetir en la pròxima edició del torneig. La temporada passada la competició es va haver de suspendre pel coronavirus i l'organització va decidir mantindre els díhuit equips que hi van participar.\nEls conjunts valencià i francés es van enfrontar fa dues setmanes en l'últim partit de pretemporada dels taronja a la Fonteta. Va ser una victòria local per 77-66, un triomf que els van convertir en guanyadors d'un torneig organitzat per l'Eurolliga.\nPonsarnau tampoc no podrà comptar en aquest xoc amb l'escorta serbi Vanja Marinkovic i, previsiblement, el descart tècnic serà el base andorrà Quino Colom, amb qui no compta. A més, serà un nou retrobament amb l'extaronja Antoine Diot, ara en l'equip entrenat per TJ Parker, germà de l'exestrela de l'NBA i president de l'Asvel Tony Parker.\nRecordeu que podeu seguir la retransmissió del partit en la ràdio d'À Punt, en el programa Des de la banda, a partir de les 21:00 h, amb la narració de Samuel Borja i els comentaris de Nacho Rodilla.


El Pas de la Casa tracta de tornar a la normalitat - El Periòdic d'Andorra\nDe mica en mica el Pas de la Casa intenta tornar a la normalitat, de comptar de nou amb els carrers, les botigues i els locals plens. El tall durant 19 dies de la carretera RN22, la que dona accés a França, va tenir unes conseqüències nefastes per al comerç i l’hostaleria de la localitat. Tenir sense circulació la principal via per als turistes francesos va suposar un daltabaix important durant més de dues setmanes, amb tots els implicats mostrant una preocupació evident de cara als seus negocis.\nEl primer cap de setmana després d’obrir-se la carretera, amb la frontera francoandorrana sense obstacles, l’afluència de turistes del país veí no va ser l’esperada. Ni la desitjada. Són diferents factors els que van intervenir-hi. El primer és de previsió, ja que els desplaçaments s’acotumen a fer amb temps, i encara que hi hagi una data determinada per a la reobertura, hi ha persones que prefereixen no jugar-se-la i fer el viatge un altre cap de setmana. L’anticipació dos dies abans de l’obertura al trànsit no va ser element determinant, tot i els esforços que s’han fet cap als mitjans de comunicació francesos per informar de la nova situació. Un altre factor que no ha ajudat és la meteorologia dels últims dies. La pluja, la boira, el fred i fins i tot les nevades tampoc van acompanyar a animar a acostar-se fins al Pas de la Casa. El del temps és un element que no pot controlar-se, i queda clar que molts van decidir-se per no agafar el cotxe per venir al Principat. A la localitat encampadana aquesta decepció inicial esperen revertir-la en endavant, per a que torni el trànsit habitual des del nord i que els carrers mostrin la vida que les últimes setmanes no han tingut a causa del tall. L’economia se n’ha ressentit i esperen recuperar-se després d’una temporada d’hivern que havia estat positiva.


Detinguda a l’Aràbia Saudita la coneguda defensora dels drets humans, Samar Badawi, un altre cop dur per a la llibertat d’expressió - PEN Català\nInici > Actualitat > Notícies > Detinguda a l’Aràbia Saudita la...\nDetinguda a l’Aràbia Saudita la coneguda defensora dels drets humans, Samar Badawi, un altre cop dur per a la llibertat d’expressió\nLa detenció de Samar Badawi, prominent defensora dels drets humans i germana del bloguer empresonat Raif Badawi, és un nou exemple del fet que els activistes pels Drets Humans són al punt de mira de les autoritats saudites i de la manca total de llibertat d’expressió d’aquest país.\nSegons diferents informes, Samar Badawi va ser detinguda el 12 de gener per demanar la posada en llibertat del seu exmarit, Waleed Abu al-Khair, i per publicar a Twitter una fotografia d’aquest a la presó. El dia següent va quedar en llibertat sota fiança.\n«Les autoritats saudites han demostrat un cop més el menyspreu que senten pels Drets Humans i per la llibertat d’expressió. El PEN Internacional insta les autoritats saudites a cessar immediatament la intimidació de les veus crítiques i la forta repressió actual contra la llibertat d’expressió», ha informat Jennifer Clement, presidenta del PEN Internacional.\nEl maig de 2014, el germà de Samar, Raif Badawi, va ser condemnat per «insultar l’Islam» i per «fundar un lloc web liberal». Va rebre una multa d’un milió de riyals (aproximadament 266.000 dòlars), una sentència de deu anys de presó i mil fuetades. Abans de ser-li imposada aquesta condemna ja havia passat dos anys a la presó.\nL’advocat de Raif Badawi, Waleed Abu al-Khair, és un conegut defensor dels Drets Humans que actualment compleix una condemna de 15 anys de presó relacionada amb la seva tasca de protecció i defensa de la llibertat d’expressió i els drets humans a l’Aràbia Saudita.\nEl PEN Internacional seguirà monitorant el progrés del cas de Samar Badawi.


Poden fer qualsevol tipus d'exercici els nens amb diabetis? | Guia Diabetis tipus 1\nInici » Consells » Poden fer qualsevol tipus d'exercici els nens amb diabetis?\nesport, exercici, exercici, exercici aeròbic, activitat física\nSabem que l'esport és indispensable per assegurar un bon tractament de la diabetis, però poden realitzar qualsevol tipus d'exercici els nens amb diabetis? La resposta és sí. Tot i així, és important saber que hi ha diferents tipus d'exercici i que, segons la seva durada i intensitat, poden provocar diferents efectes en els nivells de glucosa en sang.\nEs coneixen dos grans grups d'exercici:\nExercicis aeròbics: són els que es realitzen amb una intensitat que permet tenir prou oxigen per mantenir una conversa mentre es fan. Habitualment són exercicis cardiovasculars com ara caminar, córrer, nedar, patinar, muntar amb bicicleta, ballar, fer esquí de fons, realitzar classes d’spinning o aeròbic.\nQuan es fan de forma continuada promouen un consum de glucosa més gran i és possible que baixin els nivells de glucosa en sang. Aquesta hipoglucèmia pot ocórrer durant la realització de l'exercici (entre 30 - 60 minuts després de l'inici) o fins a 12 - 24 hores després d'haver-lo realitzat.\nExercicis anaeròbics: són els que es realitzen amb una intensitat que no permet una disponibilitat suficient d'oxigen. Habitualment són exercicis que treballen la força muscular, com ara la realització d'abdominals i flexions, els sprint (carreres curtes a gran velocitat) i l’aixecament de peses. I també esports com el judo i la gimnàstica.\nAquest tipus d'activitat promou el consum de glucosa en una proporció més petita que els cardiovasculars. Provoca l'augment dels nivells d'altres hormones en la sang que fan augmentar al seu torn els nivells de glucosa en sang.\nCom prevenir els efectes de l'activitat\nMolts esports acostumen a incloure els dos tipus d'exercici, com és el cas del futbol. Per això, per prevenir els efectes de l'activitat sobre els nivells de glucosa en sang, cal tenir en compte quin tipus d'exercici predomina, la durada i la intensitat.


4 min. Barcelona / Madrid 18/07/2016 12:45\nGERARD PRUNA / MARIONA FERRER\n651x366 Xavier Domènech en una imatge d'arxiu / PERE TORDERA Xavier Domènech en una imatge d'arxiu / PERE TORDERA\nQuan falten menys de 24 hores perquè aquest dimarts es constitueixi el nou Congrés dels Diputats, el nom del futur president de la cambra i la composició de la mesa encara són una incògnita. Tots els partits intenten fer valer els seus candidats, entre els quals es troba el diputat d'En Comú Podem, Xavier Domènech, que aquest dilluns ha afirmat en una entrevista a RAC1 que es veu amb possibilitats de convertir-se en president del Congrés.\nA mesura que avança el dia les negociacions es multipliquen, i Domènech té previst reunir-se avui amb el diputat d'ERC, Joan Tardà, i intensificar els contactes també amb el Partit Demòcrata. Per seduir tots dos partits, el dirigent d'En Comú Podem ha garantit que els partits independentistes tindrien un representant a la mesa del Congrés, a més d'assegurar al Partit Demòcrata que tindrà grup propi, un fet que ara mateix no té assegurat. També ha afirmat que, en cas de presidir la cambra, també En Comú Podem i la resta de confluències tindran grup propi.\nUn altre dels aspectes que ha posat Domènech sobre la taula és el de la possibilitat que es pugui parlar català des de la tribuna del Congrés. El dirigent dels 'comuns', que ha presumit de ser un dels diputats que més estona seguida ha parlat en català des del Congrés, ha afirmat que "no pot ser que es negui la possibilitat de parlar en català al Congrés per un 'pinganillo'".\nDomènech ha subratllat la importància que sigui ell qui presideixi el Congrés perquè l'activitat parlamentària "serà clau" en aquesta legislatura i quedarà demostrat que "no hi ha majoria absoluta del PP". El cap de llista d'En Comú Podem ha reconegut que en un primer moment tant ERC com el Partit Demòcrata es van mostrar escèptics davant la possibilitat de fer-lo president, però ha confiat que les últimes hores de la negociació desencallin la situació.\nERC: "De Guatemala a Guatapeor"\nERC té previst reunir-se aquesta tarda amb En Comú per escoltar de viva veu la seva oferta. "Ens preguntem per què mereixem una sèrie de tuits i el PSOE, en canvi, mereix una reunió per part d'En Comú Podem", ha dit el diputat republicà Gabriel Rufián en declaracions als passadissos del Congrés. Veu difícil l'elecció per a la presidència de la cambra perquè creu que ha d'escollir entre "Guatemala i Guatapeor".\nPreguntat sobre si prefereixen un candidat del PSOE o del PP, Rufián ha assenyalat que "desgraciadament per a Catalunya són el mateix". " Patxi López ens ha tallat el micròfon i en canvi el senyor Posada ho feia molt poc, tot i que també ho feia. Així que depèn", ha conclòs.\nDes de Barcelona, també ha opinat el portaveu d'ERC, Sergi Sabrià, que ha tret el partit del nucli negociador, un equip on ha situat els quatre grans partits espanyols. "Tenim preguntes per a En Comú Podem: ha pactat ja amb PSOE?, com aconseguirà la majoria?, quantes cadires vol en la mesa...?". A més, ha lamentat que Domènech "ha parlat del simbolisme de la presidència, d’un president que reconeixeria la plurinacionalitat, que ens deixaria parlar en català al Congrés", elements que, per als republicans, "són pantalles passades". "Anem a fer un nou país, no a pidolar parlar en català al Congrés", ha resumit.\nTravesses per a tots els gustos\nL'escenari, però, encara és molt obert, i això fa que les travesses siguin constants. Més enllà del nom de Domènech, els altres partits també tenen cartes sobre la taula. Així, Ciutadans fa circular el nom de José Ignacio Prendes com a possible solució de consens, mentre que el PSOE manté el de l'actual president del Congrés, Patxi López.\nEl candidat més incert és el que pugui presentar el PP. Tot i que pren força el nom d' Ana Pastor, aquesta possibilitat obligaria la ministra a deixar de ser la titular de Foment i Mariano Rajoy no podria rellevar-la, ja que l'executiu està en funcions. Una situació idèntica a la de Jorge Fernández Díaz, que –amb poques opcions– també apareix entre els candidats tot i la polèmica per les gravacions en què conspira contra els partits independentistes.\nAltres noms que sonen són el de la secretària general del PP, María Dolores de Cospedal, i el del secretari d'estat de Relacions Institucionals i amb les Corts, José Luis Ayllón.\nEl sudoku de la presidència del Congrés\nC's adverteix que la negociació de la mesa del Congrés és al marge de la investidura


Activitats d’aventura a la Costa del Maresme\nHome > Activitats d’aventura a la Costa del Maresme\nA més de les propostes a l’aire lliure, com activitats aquàtiques o visites culturals, el Maresme ofereix altres activitats que augmenten l’atractiu de la comarca i la converteixen en un lloc dinàmic ideal per tota la família. Pels que els necessiten activar-se durant les vacances, les activitats d’aventura a la Costa del Maresme poden resultar un pla perfecte per a descarregar adrenalina i gaudir de la comarca.\nSi sou dels que preferiu estar dins de l’aigua, una de les activitats d’aventura a la Costa del Maresme que us encantarà serà fer una excursió aquàtica per gaudir dels fons marins. Hi ha una ruta d’un quilòmetre entre la Platja Garbí i la Cala de la Roca Grossa, coneguda com a Via brava, on podeu nadar i descobrir les espècies de peixos i plantes que habiten a les seves aigües. Qui sap si trobareu algún tresor amagat!\nTot i que no pugui semblar una activitat plena d’emoció, una de les activitats d’aventura a la Costa del Maresme més practicades és una ruta de de 3km coneguda com la Ruta del Corb marí. Aquest recorregut és ideal si voleu gaudir d’una mica d’exercici vora el mar i avistar, des dels seus miradors, els corbs marins i les gavines que li donen nom.\nEl descens en bicicleta de muntanya és una activitat que t’apropa a la natura i et permet apreciar la sensació de llibertat pedalant per camins envoltats de vegetació mediterrània. Ese tracta d’una de les activitats d’aventura a la Costa del Maresme més ideals per gaudir de l’aire fresc de la muntanya i l’olor del Mar Mediterrani. Al llarg de tot el Maresme trobareu rutes de distància variable, d'entre 10 i 20kms a indrets com Pineda de Mar, Santa Susanna, Malgrat de Mar o Calella.\nEn trobar-se a dos minuts de la platja, el millor allotjament per la vostra escapada de turisme actiu i d’activitats d’aventura a la Costa del Maresme és l’ Hotel Mar Blau***. Està situat a Calella, a prop de les seves principals atraccions turístiques i de totes aquestes activitats d’aventura a la Costa del Maresme que t’hem portat avui. L'hotel disposa de 220 habitacions, dues piscines exteriors, jacuzzi, gimnàs, sales de ping-pong i molts altres espais on relaxar-se després d’un llarg dia d’activitats d’aventura a la Costa del Maresme.\nA l’ Hotel Mar Blau*** hi trobareu l’oportunitat de gaudir d’un ampli ventall de possibilitats per aprofitar al màxim les vacances a Calella , gaudint d’activitats d’aventura a la Costa del Maresme com aquestes, gaudint al 100% i sense tenir cap preocupació.


Fins a la derrota final | Opinió | EL PAÍS Catalunya\nFins a la derrota final\nQue en la consulta interna hagi guanyat per menys de 100 vots és un símptoma que l'autoritat interna i externa de Duran està molt desgastada\n19 JUN 2015 - 00:10\tCEST\nTranscric (i tradueixo) l'acta de el Segon Congrés Nacional Ordinari d'Unió Democràtica de Catalunya (UDC), celebrat a Tarragona el 21-22 d'octubre del 1933: “Catalunya o, millor dit, els països de llengua catalana constitueixen una nació amb totes les seves característiques i, per tant, amb tots els drets i deures que es deriven d'aquesta categoria. Propugnem per a les nacions, començant per la nostra, el respecte a la seva autodeterminació, equivalent al reconeixement del ple exercici de la seva sobirania.(...)”\n“Afirmem que la millor solució per als problemes nacionals dels països ibèrics és una confederació lliurement pactada sobre les bases d'independència política, interdependència econòmica i fraternitat espiritual. Cal no oblidar, amb tot, que per a una solució confederalista no n'hi ha prou amb la conformitat d'un dels membres de la confederació, ja que si faltés la dels altres, i sobretot la de qui actualment té encara la nostra llibertat, no seria viable la fórmula propugnada. En aquest cas, l'única solució compatible amb la dignitat de Catalunya i l'únic mitjà de garantir el seu normal desenvolupament seria la separació total i absoluta, i tots els catalans tindrien el deure d'imposar-se els màxims sacrificis per aconseguir-la i consolidar-la.”\nForjada en aquests principis, Unió va ser aquell estrany grup de catòlics que, desproveït (a diferència del PNB) de qualsevol poder institucional, es va enfrontar al franquisme des del primer dia. Aquella rara sigla que, quan va tornar fràgilment a l'espai públic el 1976, dos anys després va defenestrar el seu únic parlamentari, el seu referent social, el seu mascaró internacional perquè ell (Anton Cañellas) volia junyir el partit de Carrasco i Formiguera al carro de la UCD de Suárez i Martín Villa. Unió era una organització molt gelosa de la seva identitat fundacional i al·lèrgica als lideratges unipersonals, que celebrava congressos cada any i feia de la democràcia interna gairebé un desig vehement.\nAmb la instal·lació de Josep A. Duran Lleida a la presidència del Comitè de Govern el 1987 —ja ho havia estat ja entre el 1982 i el 1983— la cultura orgànica d'Unió va començar a mutar. Els seus congressos van passar a ser biennals, després triennals i després quadriennals; la limitació de mandats es va esfumar, el partit es va verticalitzar, el seu lideratge es va personalitzar fins a l'extrem i va fer seva la màxima guerrista: “qui es mogui no surt a la foto”.\nEl seu lideratge es va personalitzar a l'extrem i va fer seva la màxima guerrista: “el que es mou no surt a la foto”.\nAmb un talent polític innegable, Duran va persuadir els militants que, sense ell al capdavant, UDC seria fagocitada per Convergència i que, en tot cas, ningú administraria millor l'abundós acord que donava als democristians un 25% dels càrrecs institucionals de CiU. El seu paper des del 2004 com a portaveu de la federació al Congrés no va fer sinó reforçar l'autoritat orgànica del del Campell i la seva pretensió de representar a Madrid molt més que una sigla.\nAmb aquests antecedents, i malgrat l'amenaça de retirada si perdia, el fet que en la consulta interna de diumenge passat l'oficialisme duranista guanyés per un marge de menys de 100 vots (poc més del 2% de la militància d'UDC) constitueix un veritable prodigi. Però sobretot és un símptoma que, en aquests temps de mudança política, l'autoritat interna i externa de Duran estava seriosament desgastada, tant o més que la fórmula de CiU.\nQue un dels arguments duranistes (expressat per Ramon Espadaler) per aconseguir el sí dels militants fos evitar que el “catalanisme moderat” opti per Ciutadans (sic) denota una greu crisi d'idees, o bé una concepció del catalanisme tan laxa, que podrien fer-la seva Jorge Moragas o Alejo Vidal-Quadras. Que Duran Lleida ignori o menyspreï el cansament sideral de milers i milers de convergents davant el que aquests perceben com una tàctica de sabotatge sistemàtic al procés des del 2012 suposa una greu error de percepció, o un excés d'arrogància, o incapacitat per entendre que la metamorfosi, el tsunami polític en curs no podia deixar al marge ni a Unió ni a Convergència i Unió.\nDuran ha guanyat la consulta interna pels pèls (amb perdó), deixant UDC fracturada per la meitat i fora de el Govern. A partir d'aquí, pot soscavar el caràcter plebiscitari del 27-S, i després posar a flotació Construïm, i sotmetre Construïm i Unió (CiU) al test de les urnes...; i així anar avançant, de victòria en victòria, fins a la derrota final.


El Ple de l’Ajuntament ha aprovat aquest dilluns el Pressupost General per a l’any 2017 que arriba als 42’6 milions d’euros, amb els vots a favor dels grups del Govern (PDECAT+DC i ERC), les abstencions de la CUP, SeP, SGI, PP i de la regidora no adscrita, i els vots contraris de C'S i NH. Els comptes generals estan un any més marcats per la normativa d’estabilitat pressupostària que delimita les possibilitats d’increment de despeses. No obstant, les despeses que farà l’Ajuntament arribaran als 36 milions d’euros en termes globals, dels quals 17’8 es destinaran a despeses corrents, com els serveis.\nEl regidor d'Hisenda, Organització i Govern Obert, Josep Moliné, ha destacat que “hi ha una situació econòmica millor que fa uns anys, tenim superàvit i això vol dir que les coses estan sortint be. Tenim una garantia d’estabilitat econòmica”.\nEl regidor ha recordat els eixos claus que marquen el pressupost que “desenvoluparà els projectes del Pla de Mandat. També és un pressupost que prioritza l'atenció a les persones, vol seguir fent sostenibles els serveis públics, fomentar la promoció econòmica i l'ocupació, millorar l'espai urbà i els parcs, revertir el superàvit en projectes per Sitges, com el de la construcció de l’escola Agnès de Sitges. També volem assolir una major eficiència en la gestió de l’Ajuntament i treballar en xarxa amb les altres administracions per aconseguir un major finançament extern”.


Arxius de Economia - Pàgina 60 de 134 - TV Digital Ontinyent\nL’Ajuntament d’Ontinyent inicia aquest mes de setembre la implantació d’una plataforma integral d’administració electrònica. Es tracta d’un procés que començarà a posar-se en marxa aquest mes de setembre, i que comportarà un procés de transició cap a aquest nou sistema de funcionament. El regidor de Govern Obert i Transparència, Joan Sanchis, explicava que “la implantació de l’administració electrònica permetrà agilitzar la gestió i oferir una major transparència i accessibilitat, així com reduir la utilització de paper, el que ens suposarà un estalvi econòmic i una nova aposta en la nostra política de sostenibilitat mediambiental”, destacava. En concret, l’empresa adjudicatària de la implantació del sistema, Auloce SAU (EsPublico), començarà la propera setmana a reunir-se amb els diferents departaments municipals per obtenir informació sobre el seu funcionament i tràmits, així com fer les pertinents explicacions sobre el sistema i aclarir dubtes. El nou model, lligat a la nova normativa sobre Administracions Públiques …\n11/08/2016\tEconomia, General\n05/08/2016\tCultura, Economia, Empreses i comerços, General\n26/07/2016\tEconomia, Empreses i comerços, General


Més de 580.000 persones a la província ja tenen la pauta completa de la vacuna contra la covid-19\nUna persona rep la vacuna al Palau d'Esports.\nLa velocitat de propagació del virus augmenta considerablement al Camp de Tarragona i avui ja és d'1,20 punts\nActualitzada 06/10/2021 a les 10:18\nEl Departament de Salut no ha notificat cap nova defunció a la província, per tant al Camp de Tarragona es manté la xifra de 1.212 morts durant la pandèmia, 449 en residencies. Les Terres de l'Ebre sumen 190 morts per covid-19, 51 d'aquests en geriàtrics.\nLa xifra de detecció de nous casos és avui gairebé el doble que ahir, amb 57 contagis de coronavirus. A les comarques tarragonines s'han notificat 47 casos amb proves PCR o Test d'Antígens, el còmput total és de 62.669. Les comarques ebrenques sumen 10 nous positius i la xifra total s'eleva a 14.970.\nPel que fa a les dades epidemiològiques, Tarragona registra una tendència a l'empitjorament progressiu: avui el risc de rebrot és de 59 punts (nivell moderat), 5 més que ahir. La principal preocupació és la velocitat de propagació del virus (Rt) que augmenta considerablement i avui ja és d'1,20. En canvi a l'Ebre el risc de rebrot es manté en nivell alt, però baixa a poc a poc, avui és de 131 punts, 12 menys que ahir, i la Rt és d'1,18 punts (-0,08).\nLa pressió hospitalària es manté pràcticament igual a tota la província, només les Terres de l'Ebre sumen un nou pacient ingressat a planta, això significa que a la regió hi ha 7 malalts per covid-19 i 4 a les UCI. Al Camp de Tarragona les xifres es mantenen en 22 pacients ingressats a planta i 9 a les UCI.\nFinalment pel que fa al procés de vacunació, 580.300 persones a la província ja tenen la pauta completa, d'aquestes, 447.075 pertanyen al Camp (70,9%) i 133.225 a l'Ebre (72,9%). A les comarques de Tarragona 459.331 tenen la primera dosi, 401.606 la segona i les terceres dosis s'han posat a 2.202 persones, això significa que ahir es van inocular un total de 997 vacunes. En el cas de les Terres de l'Ebre, un total de 136.004 persones han estat vacunades amb la primera dosi, 121.099 amb la segona i 1.698 amb la tercera. Ahir es van posar només 214 vacunes.\nL'Rt ha baixat dues centèsimes en les darreres hores i se situa ara en 1,04. El risc de rebrot també retrocedeix, ho fa un punt, fins a 63. El Departament de Salut ha declarat 22 hospitalitzats menys a causa de la covid-19 en les darreres hores (395) i sis crítics menys ingressat a les UCI, que passen de 123 a 117. En paral·lel, s'han notificat 612 nous contagis confirmats per PCR o TA, que situen el total des de l'inici de la pandèmia en 914.979. S'han notificat quatre morts en les últimes hores i el global de defuncions és de 23.922. L'1,89% de les proves que s'han fet en la darrera setmana han donat positiu. La incidència acumulada a 14 dies passa de 62,64 a 62,86, mentre que a 7 dies puja lleugerament de 31,53 a 31,64.\nPugen a 228 els grups escolars confinats (+18) i hi ha 6.921 persones en quarantena (+562)\nComenta el contingut : Més de 580.000 persones a la província ja tenen la pauta completa de la vacuna contra la covid-19


Productors i entitats de l’Alt Pirineu fan front al Coronavirus - Multiplicat\nProductors i entitats de l’Alt Pirineu fan front al Coronavirus\nEls aliments són un producte de primera necessitat, ara més que mai. Productors agroalimentaris, administració i entitats de l’Alt Pirineu i Aran han sumat esforços per a fer front a les conseqüències econòmiques que l’emergència sanitària del coronavirus està provocant ja en el sector. Així, han constituït el Grup de treball de Producte Local de l’Alt Pirineu i Aran, un fòrum permanent on dissenyar l’estratègia comuna per incentivar el consum de proximitat durant el confinament.\nL’objectiu és sumar esforços i establir una estratègia conjunta per tot el territori de l’Alt Pirineu i Aran, per a fer front al tancament d’un nombre important de canals de comercialització per l’emergència sanitària.\nEn aquest context, el Parc Natural de l’Alt Pirineu ha posat en marxa la campanya Del Parc al plat amb l’objectiu d’oferir nous canals de venda al consumidor final. La iniciativa té el suport del Consell Comarcal del Pallars Sobirà, l’Ajuntament d’Esterri de Cardós, i un grup de persones productores del sector agroalimentari del Pallars Sobirà i l’Alt Urgell. Així busquen pal·liar les importants pèrdues econòmiques que els suposa el tancament del sector de la restauració, els mercats i les fires de productes locals, per l’emergència sanitària del coronavirus.\nPal·liar el tancament del sector de la restauració, mercats i fires\nL’acció posa a disposició del públic diferents productes del parc mitjançant comandes en forma de cistella que es poden seleccionar a través del web del parc. La campanya promou la compra directa a través de les carnisseries locals de carn. Moltes són procedents de races de bestiar protegides de la ramaderia local que ajuda a conservar el paisatge agroramader del parc i la biodiversitat dels prats de dall i pastures.\nLa iniciativa vol donar oxigen al sector agroalimentari, que ha vist disminuir notablement els seus ingressos amb el tancament de bars, restaurants, i mercats, així com amb l’anul·lació de fires de productes com la que cada any se celebra pel Dia Europeu dels Parcs a finals de maig a Arròs de Cardós.\nPromoure els productes de proximitat\nLa producció agroalimentària és una peça clau de l’economia de l’Alt Pirineu i Aran i una de les que millor defineix la seva identitat vinculada a la pagesia de muntanya. Les iniciatives productives aporten valor afegit a l’activitat ramadera i agrícola.\nAixí permeten el manteniment de l’equilibri ambiental i el reforçament de la cultura gastronòmica pròpia. Moltes d’aquestes produccions, a més, es troben ubicades en els pobles més petits de les nostres valls, i són essencials per mantenir-los vius i actius.\nCompromís i solidaritat\nMentre duri la situació d’emergència sanitària, el sector agroramader implicat en la iniciativa s’ha compromès a oferir els seus productes a preus especials. Són moltes les persones consumidores que viuen també una situació complexa d’incertesa econòmica.\nPer això, fan una crida a solidaritzar-se mutualment, buscant nous formats de comercialització a preus reduïts i demanat que es prioritzi, en la mesura del possible, l’adquisició de productes de proximitat.\n#Producte de proximitat\nAra és el teu torn, la campanya per reactivar l’activitat comercial\nPuja la venda en línia del mercat de la Boqueria\nQuè has de saber de la venda d’ous a granel\nEl petit comerç comença una desescalada desigual\nNous ajuts econòmics per a microempreses i autònoms


Visita a l'Estació de Camp de Can Catà | Amics del Museu de Ciències Naturals de Barcelona\nInici » Visita a l'Estació de Camp de Can Catà\ndissabte, 26 maig 2018 - 10:00am\nOrganitza: Associació d'Amics del Museu de Ciències Naturals de Barcelona (Joan Carles Senar / Carles Crespo)\nCorreu electrònic: jcsenar@bcn.cat i amicsmcnb@gmail.com\nPreu: gratuït pels socis i sòcies de l'AAMCNB. No socis/sòcies: 2 € per persona (es pagarà el mateix dia a l'inici de l'activitat).\nVisitarem l’àrea d’estudi del Museu a Can Catà, una finca que es troba al vessant Nord de la serra de Collserola que mira a Cerdanyola. Una zona ocupada per pinedes de pi blanc i un bosc mix d’alzines i roures cerrioides al fons de dues valls.\nL’estació de camp és utilitzada pels departaments del Museu per a realitzar tasques d’investigació, com els estudis de les comunitats d’aranyes, de formigues i de cargols, o l’estructura de vegetació. Però les espècies principals d’estudi són la mallerenga carbonera i la mallerenga blava (hi ha distribuïdes 200 caixes niu en 80 hectàrees). Tots aquests estudis serveixen per obtenir una visió més integradora del nostre ecosistema mediterrani.\nMés informació sobre l’estació de camp del Museu a Can Catà la podeu trobar a: https://museuciencies.cat/area-cientifica/linies-de-recerca/estacions-de-camp-i-intallacions-de-recerca/\nEs tracta d’una activitat de camp. Tingueu en compte les condicions climatològiques i porteu l’equipament adequat (roba discreta, impermeable, aigua, calçat còmode, barret, protector solar). També la llibreta de camp, guies i els instruments (càmera, binocles,...) que considereu adequats.


Llistes negres al Mobile World Congress - Indymedia Barcelona\nLlistes negres al Mobile World Congress\nper blacklist\t 04 mar 2015\nAra que Barcelona acull un altre any la Fira del Mòbil (MWC) tornem a sentir des de mitjans i polítics les mateixes afirmacions i sentències (convertits quasi en un mantra) de vegades anteriors. Que si deixa molts calés a la ciutat, que si molta gent pot treballar aquests dies, que si posa a Barcelona en el centre del focus mundial, etc... Vaja, que en podem estar de contents de tenir tot un esdeveniment com aquest a casa nostra.\nLa joia de la corona del Model Barcelona, aquesta fira dels mòbils, provoca nombroses problemàtiques i greuges que poc habitualment surten a la premsa. I això sense entrar a valorar que suposa tot l’entramat mundial de les multinacionals de telefonia mòbil o les possibilitats majors de control social i alienació vital provocada per l’ús massiu de les tecnologies mòbils... Parlant només a nivell local podem dir unes quantes coses: pel model de ciutat impulsat que es focalitza en el sector serveis (a la ciutat els únics que guanyen són les grans companyies d’hotels i restauració), el cost econòmic que suposa i el malbaratament de recursos (en contraposició a les retallades socials), la pressió urbanística que provoca, l’àmplia reproducció de l´ organització del treball més sexista i discriminatori (inclòs l´increment exponencial de la prostitució de luxe) o la cada vegada major pressió sobre els treballadors als que es força a que la seva vida es «flexibilitzi» més per a poder aspirar a tenir treball (amb treballs precaris per a tothom i, a més, mal pagats per a la majoria).\nDoncs bé, resulta que aquest any podem afegir una novetat. Per ordre dels Mossos, unes quantes persones estaran fins i tot impedides de vendre la seva força de treball en aquest congrés tant meravellós... Tot i tenir contractes signats i horaris de treball fixats, empreses que participen a la Fira de Barcelona s’han vist obligades a acomiadar-los seguint les instruccions dels Mossos. Sembla ser que en un esdeveniment d’aquesta magnitud els cossos policials tenen potestat plena en matèria de seguretat. Emparant-se en això, i sense cap tipus d’explicació o justificació els Mossos han visitat les oficines de la Fira amb un llistat de noms de gent que no podrien treballar per al MWC. Que totes tinguessin contractes per obra i servei i amb període de prova ha facilitat poder rescindir l´acord laboral pres amb aquests treballadors i treballadores sense perjudici per l´empresa, al·legant simplement motius de “costos” o “d’anul·lació de serveis”.\nEl perquè d’aparèixer a aquesta llista esdevé tot un misteri. Algunes de les persones senyalades no han estat mai fitxades a comissaria, no tenen cap tipus de procés judicial obert, ni antecedents penals, cosa que fa pensar que tot plegat sorgeix dels coneguts fitxers d’informació que elabora i utilitza la policia.\nQue s’hagi buscat fer efectiva l’expulsió molts dies abans de l’obertura del congrés o de la possible aparició de qualsevol personalitat important, el fet que les tasques desenvolupades per la gent acomiadada no son de cap rellevància ni risc particular per a ningú i la presència ingent de policies, agents especials i cossos de seguretat dintre del recinte amb exhaustius protocols de seguretat, dóna finalment per sospitar que les qüestions securitàries queden en un segon plànol, per no dir que són un simple pretext.\nEl que aquesta maniobra policial amaga no es res més que una vella tàctica emprada pel poder per a castigar a qui considerin enemic del seu ordre. No es casual en aquest cas que totes les persones expulsades tinguin vinculació amb entorns polítics antagonistes o amb els moviments socials. Que de facte s´estigui impedint poder treballar assalariadament -cosa imprescindible per a poder sobreviure en la societat capitalista- tampoc és casual.\nHa succeït amb altres treballadors en altres recintes durant els últims anys (al Circuit de Catalunya o al Port de Barcelona). No permetre treballar es converteix en un altre mecanisme més de condicionament i disciplinament social, sumant-se a tantes altres formes repressives i de control amb que es dota un Estat (identificacions, multes, sancions, vigilàncies, detencions, penes-multa, empresonaments…) per a controlar qualsevol que pugui pertànyer a algun moviment polític contestatari.\nLa onada antigihadista que actualment es desenvolupa a Europa està servint com marc ideal per a ficar en el sac de la “lluita antiterrorista” tota una sèrie de mesures que permetran als governs controlar amb molts més mitjans i duresa jurídica a qualsevol sector social combatiu. A l´Estat Espanyol, la reforma del Codi Penal (dintre del qual la llei antiterrorista ha estat reformada amb un recent pacte PP-PSOE) o la Llei Mordassa, estan obrint encara més el camí en aquesta línia que possibilita una major coerció i repressió cap a la protesta i la lluita al carrer de cara als pròxims temps.\nPràctiques de mobilització social com els escarnis, els sabotatges, els piquets o les accions per impedir desnonaments estaran perseguides durament i, a més, estigmatitzades com a terroristes, cosa que busca el rebuig social cap a aquestes pràctiques. Que des del poder polític es busqui això és una mostra més que han resultat efectives i que han enfortit les lluites.\nEncara que el futur immediat no es presenti molt favorable per a la gent que busquem un canvi social emancipador i radical, no deixarem de seguir treballant per assenyalar els veritables responsables de la misèria i opressió social i legitimant més que mai la lluita al carrer, la solidaritat i el suport mutu entre explotades.\nPODRAN SEGUIR OMPLINT LES SEVES LLISTES NEGRES, PERÒ FINS L´INFINIT!!


Lliurats els premis del 3r Concurs d’Animacions per la Pau — FundiPau\nLliurats els premis del 3r Concurs d’Animacions per la Pau\nSound People, Dóna forma/color/pau al teu diàleg, Camins de pau ‘game’, i Paraules poderoses, animacions guanyadores de les quatre categories del concurs. Diàleg, va obtenir el Premi del públic.\nEl 28 d’octubre, Dia Internacional de l’Animació, es va fer el lliurament de premis del 3r Concurs d’Animacions per la Pau. Durant l’acte, que va tenir lloc als Cinemes Girona de Barcelona, es van projectar les animacions finalistes, els assistents van votar el premi del públic i es van lliurar els premis als guanyadors.\nConvocat sota el lema Camins de pau: noviolència i diàleg a la tercera edició del Concurs d’Animacions per la Pau s’hi han presentat treballs d’Argentina, Bèlgica, França, Israel, Paraguai, Xile i de l’Estat espanyol (Catalunya, País Valencià i Madrid).\nSound People , Dóna forma/color/pau al teu diàleg , Camins de pau 'game' , i Paraules poderoses , animacions guanyadores de les quatre categories del concurs. Diàleg , va obtenir el Premi del públic.\nNota de premsa 28 d'octubre de 2010\nLa Fundació per la Pau lliura els premis del 3r Concurs d'Animacions per la Pau\nSound People, Dóna forma, color pau al teu diàleg, Camins de pau 'game', i Paraules poderoses, animacions guanyadores de les quatre categories del concurs\nAquesta tarda, coincidint amb el Dia Internacional de l’Animació, la Fundació per la Pau organitza als Cinemes Girona (c/ Girona, 175) de Barcelona l’acte públic de lliurament de premis del 3r Concurs d’Animacions per la Pau. Aquesta nova edició del concurs s’ha convocat sota el lema Camins de pau: noviolència i diàleg.\nDurant l’acte es projectaran les quinze pel·lícules seleccionades com a finalistes i els assistents podran votar per escollir l’animació guanyadora del Premi del públic. Tot seguit es lliuraran els premis a les pel·lícules guanyadores de les diferents categories –curtmetratge sènior, spot sènior, curtmetratge júnior, spot júnior– i el Premi del públic. L’acte comptarà amb la participació de Xavier Badia, director de l’Oficina de Promoció de la Pau i de Drets Humans de la Generalitat de Catalunya, Genís Boquet, director de l’Escola de Mitjans Audiovisuals (EMAV), i Jordi Armadans, director de la Fundació per la Pau.\nEls guanyadors del 3r Concurs d’Animacions per la Pau són:\nSound people en la categoria de curtmetratge júnior, d’un grup d’alumnes de l’escola Camera –etc de Liège, Bèlgica, coordinats per Jean-Luc Slock. El jurat n’ha valorat especialment la seva originalitat tant pel que fa a la forma com al contingut.\nDóna forma, color, pau al teu diàleg, en la categoria de curtmetratge sènior, de Ruben Hengesbach, d’Alcarràs. El jurat l’ha escollit per l’expressivitat dels personatges i per la singularitat del missatge final.\nCamins de pau ‘game’, en la categoria d’spot júnior, de Pau Sánchez, Xavier Sánchez i Antoni Serret, de l’Institut Els Alfacs de Sant Carles de la Ràpita. Per la seva visió peculiar d’un clàssic joc electrònic aplicat al lema del concurs.\nParaules poderoses, en la categoria d’spot sènior, de Núria Monjo Pastor, d’Oliva, País Valencià. El jurat n’ha apreciat la combinació de simplicitat i eloqüència.\nEl Premi del públic el podreu consultar a www.fundacióperlapau.org/concurs a partir del divendres 29 d’octubre.\nEl jurat del 3r Concurs d’Animacions per la Pau està format per Orió Peñalver, professor de l’Escola de Mitjans Audiovisuals de Barcelona (EMAV); Christian Negre, creador audiovisual i guanyador d’un premi del 1r Concurs d’Animacions per la Pau; Alfons Banda, president del patronat de la Fundació per la Pau, Teresa Dalmau, mestra i vice presidenta del Patronat de la Fundació per la Pau; Roser Cardona, Virginia Garzón, Toni Viader i Lourdes Vergés de l’equip tècnic de la Fundació per la Pau.\nLa Fundació per la Pau, convoca el Concurs d’Animacions per la Pau amb els objectius principals de fomentar la creació d’animacions digitals a favor de la cultura de pau per augmentar el vincle de la comunitat artística amb el foment i la sensibilització per la pau; i crear un fons permanent de pel·lícules animades, gestionat per la Fundació per la Pau, i que estigui a la disposició de persones i entitats que promoguin els valors propis de la Cultura de Pau.\nPrecisament amb les quinze animacions finalistes de la segona edició del Concurs, la Fundació per la Pau editarà un DVD que es posarà a la venda, tal i com ja es va fer en la primera i segona edicions. Es podrà comprar a través de la plana web o al local de la Fundació, al c/ Casp, 31, 2n 1a A. A més, a partir del divendres 29 d’octubre, trobareu totes les animacions finalistes a la web del Concurs d’Animacions per la Pau: www.fundacioperlapau.org/concurs.\nEl Concurs d’Animacions per la Pau compta amb el suport de l'Oficina de Promoció de la Pau i dels Drets Humans de la Generalitat de Catalunya. I amb la col·laboració de: Animac, AniMadrid, Asifa Catalunya, Canal Solidari – One World, Casal d’Associacions Juvenils de Barcelona, Cinema Truffaut, Cinemes Verdi, Departament d’Educació de la Generalitat de Catalunya, Escola de Mitjans Audiovisuals (EMAV), Museu del Cinema, Pangea – Internet Solidari, UPC i Xarxa de Televisions Locals.


Guerra oberta entre la COPE i el Reial Madrid\nDimecres 11 d’abril. Minut 92 del Madrid – Juventus. Els italians són a punt de dur el partit a la pròrroga. Però un home ho impedeix, l’àrbitre Michael Oliver, assenyalant un penal més que dubtós a Lucas. Els italians s’indignen. Els madridistes respiren.\nJuanma Castaño, presentador i director d’El partidazo de la COPE, diu, només començar el seu programa posterior al que molts han qualificat de robatori a la Juve, que el Madrid havia aconseguit el passi a semifinals de la Champions en mig d’un escàndol mundial que pot ser recordat durant molts anys. “¿Com seria la reacció de molts si això li hagués passat a un equip espanyol?”, es preguntava Castaño. “El Madrid ha fet un partit lamentable i covard, però torna a estar en semifinals per un miracle, pels que són madridistes, i per un robatori, pels que no ho són”.\nA post shared by El Partidazo de COPE (@partidazocope) on May 30, 2017 at 10:53am PDT\nAquestes paraules van coure a la televisió oficial del club, Real Madrid TV, que immediatament es va posar a tirar d’hemeroteca per deixar amb el cul enlaire el periodista de la COPE, i, de pas, posar el ventilador en direcció Barcelona. I va trobar què és el que va dir el mateix Castaño després del 6 a 1 del Barça contra el PSG de l’any passat. Una remuntada històrica, pels culés, pels aficionats al futbol i pel propi Castaño, que obria programa fa un any parlant de la gesta èpica dels blaugrana que passaria a la història.\n..Però no pel madridisme més rabiós, que va considerar que l’àrbitre del partit va xiular a favor del Barça. I entre aquests, la televisió blanca, que va fer un muntatge comparant els editorials de Castaño amb un any de diferència. Qui se’n va fer ressò? Un jugador del Madrid que de petit, curiosament, era del Barça, Isco Alarcón, fins al punt de tenir un gos a qui li va posar de nom, Messi.\nIsco ataca directament el periodista de ràdio, al considerar que la diferència de criteri a l’hora de presentar els dos resultats és, senzillament, vergonyosa. I Juanma Castaño ha replicat. Al jugador i a Real Madrid TV, per posar-lo a la diana. Ho ha fet suavitzant el seu discurs de l’altre dia: “Jo no em vaig mullar, ni vaig dir res. I per descomptat que no vaig parlar de robatori. Vaig dir que es parlaria de robatori, em vaig equivocar? Sembla que no. Vaig pecar de no tenir tacte d’explicar l’alegria de veure un equip espanyol a semis”.\nA post shared by El Partidazo de COPE (@partidazocope) on Sep 28, 2017 at 10:41am PDT\nReal Madrid TV… una televisió exemplar?\nPerò després de voler-se guanyar novament el cor dels madridistes, ha anat directe a la jugular de la cadena de Florentino Pérez: “Real Madrid TV s’hauria de tallar a l’hora de donar lliçons de periodisme”, per explicar que va estar veient el Madrid-Bayern de l’any passat que va recuperar la cadena oficial del Madrid. I, oh, sorpresa!, es va adonar que “alteren la realització per ocultar la veritat de les coses, tallen directament les repeticions que poden demostrar si a una jugada dubtosa hi ha fora de joc o no”.\nA post shared by El Partidazo de COPE (@partidazocope) on Nov 20, 2017 at 3:03pm PST\nCastaño, tot i reconèixer que el muntatge amb la seva veu no és veritat ni mentida, però sí “esbiaixat i malintencionat”, diu que no reflexa el que es va dir en les dues hores de programa. A més, diu Castaño que el dia de la remuntada culer, sí va parlar de l’àrbitre, cosa que no surt al muntatge. “Aquella va ser la meva vara de mesurar aquell dia, el dia que pel que sembla, jo era un ultra del Barça”.\nCastaño també ha dit què li sembla que fos precisament el jugador malagueny del Madrid, Isco, el que va posar-lo sota les rodes dels cavalls retuitejant el vídeo de Real Madrid TV: “Té tot el dret de pensar que el que jo faig és una merda, i la meva feina ha de continuar sent la mateixa amb respecte a ell”. Entra en el joc que els uns opinin dels altres. Jugadors, periodistes. Periodistes, jugadors. Però li ha recordat un fet: “És una mica desagraït amb la COPE. Va haver-hi un moment que a aquesta emissora li deien ‘Ràdio Isco’, perquè vam estar dos anys donant la ‘matraca’ amb ell… No demanes que et donin les gràcies, però no ho esperàvem”. No sembla factible que si Isco té un altre gos, li posi de nom ‘Juanma’…